Inheemse bome in Kaapstad gestroop | Maroela Media
Gestroopte koorsbom (Foto verskaf deur Stad Kaapstad)
Zahid Badroodien, burgemeesterskomiteelid van gemeenskapsdienste en gesondheid, het gesê wanneer die bas van die hele omtrek van die boom gestroop word, sterf die boom stadig weens die ontwrigting van hul voedingsbronne. "As die boom slegs gedeeltelik gestroop word, beskadig dit die boom tot só mate dat die groeipatroon beperk word en die boom verswak word. Die boom is dan meer ontvanklik vir droogte en siektes," het hy verduidelik.
Badroodien het gesê Stad Kaapstad veroordeel die skade wat aan die bome aangerig word wanneer bas onwettig geoes word vir medisinale of kulturele doeleindes. "Ons het 'n verantwoordelikheid om ons fauna en flora te beskerm en die stad se departement van ontspanning en parke sal onverpoosd werk om die verwoesting van bome te bekamp."
Hy het gesê Stad Kaapstad het die gemeenskap se hulp nodig om die inligting te versprei en bewusmaking te verhoog. Hy het die gemeenskap versoek om dadelik aan te meld as hulle op 'n boom afkom wat gestroop is.
Volgens hom het die departement met vrugteboerdery-kenners gesels wat aanbeveel het dat 'n moontlike regstellende stap kan wees om die bas van, veral koorsbome, met PVA-verf te verf. "Die bas sal dan waarskynlik nie aanloklik wees om geoes te word nie. Die mengsel sal ook nie enige risiko inhou vir die boom nie en is ook nie giftig vir mense nie. Die kleur verf sal ligbruin wees."
Enigiemand wat 'n boom opmerk wat gestroop is, word versoek om die stad te kontak by 021 480 700 of stuur 'n e-pos aan [email protected].
Ek ry daagliks verby hierdie bome wat so beskadig word. Hierdie is maar net deel van die barbarisme wat ons land oorgeneem het. Wat het hierdie ouens voorheen gedoen toe daar nog wet en orde was. Toe het hulle dit seker nie nodig gehad vir medisinale of kulturele gebruik nie so wat het sedertdien verander.
Niks in hierdie land is veilig nie???
alles word net vernietig, so sal die wereld nie lank van nou af so vernietig wees dat niks meer sal lewe nie, die "mense" dink nie daaraan nie, net wat vandag vir hom iets beteken, more sal oor homself "worry"